Steffen Arndes

Steffen Arndes (* cirka 1450 i Hamburg; † før 14. August 1519 i Lübeck) var en Inkunabel-bogtrykker, der hovedsageligt arbejdede i Lübeck.

Liv 
Man ved ikke, hvor Arndes fik sin uddannelse som bogtrykker. Han nævnes første gang i maj 1477 som bogtrykker i Perugia, hvor han også fremstillede skrifttyper. I Perugia mødte han Leno Leve, der læste kirkeret, og Leve finansierede i 1480 et samarbejde mellem Arndes og en anden tysker, Dietrich Tzenen. I 1481 forlod Arndes imidlertid Perugia, fordi der i byen var blevet etableret en filial af et stort venetiansk trykkeri, som han ikke kunne konkurrere med.

Arndes og familien Leve genoptog samarbejdet i midten af 1480'erne. I mellemtiden var Leno Leve blevet domherre i Slesvig og Lübeck, og hans far Lorens Leve var staller for Nordstrand, udnævnt af den danske konge. Aftalen var, at Arndes skulle oprette et trykkeri i Slevig, og Lorens Leve finansierede projektet. Man kender tre værker fra tiden i Slesvig, hvoraf især Missale Slesvicense er betydningsfuld, omtalt som en af de smukkeste bøger fremstillet i Danmark. De to andre var Remigius' latinske grammatik Regula: Dominus quae pars og en udgave af den populære Dialogus Salomonis et Marcolph. Alle tre blev trykt i 1486.

Da Missale Slesvicense var næsten færdiggjort i 1486, flyttede Arndes trykkeriet til Lübeck og afsluttede bogen der. Årsagen til, at man betragter bogen som færdiggjort i Lübeck er, at der i teksten optræder nogle skrifttyper, som man ved er indkøbt til trykkeriet i Lübeck. Han fortsatte produktionen med et Breviarium Slesvicense og lovbogen Dithmarscher Landrecht. Samarbejdet med familien Leve ophørte i 1494. Arndes havde oparbejdet en del gæld, og det betød at Leno Leve overtog restoplaget af hans bøger, hvorefter Leve i en periode også fungerede som boghandler.

Arndes hovedværk fra tiden i Lübeck var Lübecker Bibel (på tysk), færdiggjort i november 1494. Med sine mange smukke illustrationer betegnes den som et af periodens betydeligste tyske værker. Sønnen Hans Arndes førte trykkeriet videre indtil reformationen.

Værker 

 Remigius: Regula: Dominus quae pars, Slesvig 1486.
 Dialogus Salomonis et Marcolph, Slesvig 1486.
 Missale Slesvicense, Slevig og Lübeck 1486.
 Dithmarscher Landrecht., Lübeck 1487-88. ISTC, GW, kun fragmenter.
 Breviarium Slesvicense, Lübeck 1489.
 Afladsbrev for den pavelige legat Raimund Peraudi, 1489.
 Boek der prophecien, epistolen unde des hyllyghen ewangelii. (Plenar), 1488 og 1506.
 Dat Passionäel vnde dat leuent der hyllyghen, 1492, nye oplag 23. April 1499 og 1507.
 Garde der sundheyt ("Sundhedens have", mittelniederdeutsch 1492).
 De sacramento altaris mundo et transformato et de cruoribus atque votis, 1493
 Lübecker Bibel, 1494.
 Johannes Schiphower: Tractatus de conceptio[n]e immaculate virginis. collect[us] p[er] venerabile[m] sacre theologie lectore[m] fratre[m] ioha[n]e[m] de meppis cognominato [!] schyphower ordinis fratru[m] heremitaru[m] diui Augustini Anno d[o]m[ini] Mcccc.xcij. quando erat prior in conue[n]tu Ta[n]glimme[n]si. 9.V.1495
 Psalterium, 1497
 Plenarium (mittelniederdeutsch): Dat boek des hillighen Ewangelij Profecien vnde Epistelen ouer dat ghantze yaer myt der Glosen vnde Exempelen, 1497.
 Bedebok, 1499
 Marientiden (mittelniederdeutsch): Seven tyde Unser Lieve Vrauwen. 1499
 Messebog for Viborg, 1500.
 Messebog for dominikanerne i Danmark, 1504.

Noter

Literatur 
 
 Merete Geert Andersen: An unknown edition of 'Breviarium Slesvicense'. I: Gutenberg-Jahrbuch 1989, S. 106–115
 Dieter Lohmeier, Gert Wilhelm Trube: Missale Slesvicense 1486. Ein Meisterwerk des Frühdruckers Steffen Arndes. Schleswig-Holsteinische Landesbibliothek, Kiel 2001, .
 Dieter Lohmeier: Neues über Steffen Arndes. I: Zeitschrift des Vereins für Lübeckische Geschichte und Altertumskunde 82 (2002), S. 45–57
 
 Willy Pieth: Lübeck als Pionier der Buchdruckkunst. I: Fritz Endres (Hrsg.): Geschichte der freien und Hansestadt Lübeck. Quitzow, Lübeck 1926, S. 210–244, her 231ff. (Unveränderter Nachdruck. Weidlich-Reprint, Frankfurt am Main 1981, ).
 Wolfgang Undorf: From Gutenberg to Luther – Transnational Print Cultures in Scandinavia 1450-1525. Diss. phil. Berlin 2012 Volltext, S. 38–45; Trykt af: Leiden: Brill 2014

Eksterne links 

 Karl Michael Wiechmann-Kadow: Die Procession zu Lübeck im Jahre 1503. Und die Ablassbriefe des Cardinal-Legaten Raimund. I: Serapeum. Bind 19, 1858, Hefte 6, S. 93–95, Digitaliseret.

Personer fra Hamborg
Bogtrykkere fra Tyskland
Personer fra Lübeck